b"\n_START_ARTICLE_\nTeam Dimension Data\n_START_SECTION_\nHist\xc3\xb2ria\n_START_PARAGRAPH_\nFundat el 1997 com a amateur, corria principalment curses de l'UCI Africa Tour, el circuit continental afric\xc3\xa0, sobretot des del seu ascens a la categoria Continental el 2008, i del qual n'era un dels grans dominadors._NEWLINE_El 2012 l'equip va destacar amb m\xc3\xa9s de 20 vict\xc3\xb2ries, diverses d'elles a Europa, sent el seu ciclista m\xc3\xa9s destacat Reinardt Janse van Rensburg. El juny d'aquell any va llan\xc3\xa7ar un projecte de tres anys pel qual ascend\xc3\xad a la categoria Professional Continental el 2013. La majoria dels seus integrants s\xc3\xb3n sud-africans, tot i que tamb\xc3\xa9 n'hi ha d'altres pa\xc3\xafsos d'\xc3\x80frica i d'Europa, com l'alemany Gerald Ciolek. \xc3\x89s precisament aquest ciclista el que ha obtingut la vict\xc3\xb2ria m\xc3\xa9s important per l'equip, la Mil\xc3\xa0-Sanremo de 2013._NEWLINE_El 2016 canvi\xc3\xa0 el nom d'MTN Qhubeka a Team Dimension Data, i va ascendir a categoria World Tour."